Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 490/12/3304	Nové Mesto nad Váhom, 23.7.2014
EEČ : 2-24-46-2014

U Z N E S E N I E

Trestná vec:	obvinený XXXXX 
Prečin:	Neodvedenie dane a poistného podľa § 277 odsek 1, odsek 3 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátor Okresnej prokuratúry Nové Mesto nad Váhom
Podľa § 215 odsek 1 písmeno h Trestného poriadku s poukazom na § 86 odsek 1 písmeno e Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Trestné konanie je vedené na tom skutkovom základe, že:
1.) obvinený XXXXX, ako štatutárny orgán spoločnosti XXXXX, s.r.o., v reštrukturalizácii, XXXXX, XXXXX, IČO: XXXXX, ktorá ako platiteľ poistného mala odviesť na účet Sociálnej poisťovne so sídlom v Bratislave, pobočka XXXXX, XXXXX ulica č. XXXXX, IČO: XXXXX, splatné poistenie za zamestnancov za obdobie mesiacov august 2009, september 2009, október 2009, december 2009, január 2010 až júl 2010, máj 2011, september 2011 v celkovej sume 41.991,68 EUR, pozostávajúce z nemocenského poistenia, starobného poistenia a starobného dôchodkového sporenia, invalidného poistenia a poistenia v nezamestnanosti, ktoré v súlade s ustanovením § 128 Zákona č. 461/2003 Z.z. o sociálnom poistení zrazil z vymeriavacieho základu zamestnancov, avšak toto sociálne poistenie zadržal a v deň splatnosti  neodviedol na účet Sociálnej poisťovne, pobočka XXXXX, čím spôsobil Sociálnej poisťovni, pobočka XXXXX, XXXXX ulica č. XXXXX, IČO:XXXXX, škodu vo výške 41.991,68 EUR, pričom 
·	za mesiac august 2009 zadržal a neodviedol poistné za 93 zamestnancov vo výške 5.028,- EUR,
·	za mesiac september 2009 zadržal a neodviedol poistné za 75 zamestnancov vo výške 4.195,70 EUR,
·	za mesiac október 2009 zadržal a neodviedol poistné za 72 zamestnancov vo výške 4.031,-  EUR,
·	za mesiac december 2009 zadržal a neodviedol poistné za 65 zamestnancov vo výške 3.358,80 EUR,
·	za mesiac január 2010 zadržal a neodviedol poistné za 65 zamestnancov vo výške 2.773,60 EUR,
·	za mesiac február 2010 zadržal a neodviedol poistné za 55 zamestnancov vo výške 2.426,30 EUR,
·	za mesiac marec 2010 zadržal a neodviedol poistné za 55 zamestnancov vo výške 2.818,90 EUR,
·	za mesiac apríl 2010 zadržal a neodviedol poistné za 49 zamestnancov vo výške 2.505,50 EUR,
·	za mesiac máj 2010 zadržal a neodviedol poistné za 49 zamestnancov vo výške 2.450,40 EUR,
·	za mesiac jún 2010 zadržal a neodviedol poistné za 50 zamestnancov vo výške 2.575,- EUR,
·	za mesiac júl 2010 zadržal a neodviedol poistné za 65 zamestnancov vo výške 2.418,10 EUR,
·	za mesiac máj 2011 zadržal a neodviedol poistné za 44 zamestnancov vo výške 3.566,28 EUR,
·	za mesiac september 2011 zadržal a neodviedol poistné za 48 zamestnancov vo výške 3.843,70 EUR,
pričom lehota splatnosti odvodov bola posledný deň nasledujúceho mesiaca po mesiaci, za ktorý mala byť mzda vyplatená, pričom ak deň splatnosti poistného pripadol na sobotu a na deň pracovného pokoja,
poistné bolo splatné v najbližší nasledujúci pracovný deň a zostatky peňažných prostriedkov spoločnosti  XXXXX, s.r.o., v reštrukturalizácii, XXXXX, XXXXX, IČO: XXXXX, v
deň splatnosti poistného dosahovali výšku, z ktorej spoločnosť mohla zabezpečiť úhradu odvodov zrazených zo mzdy zamestnancov a aj po úhrade odvodov by spoločnosti zostali voľné peňažné prostriedky na
úhradu potrieb spoločnosti, 

		2.) obvinený XXXXX, ako štatutárny orgán spoločnosti XXXXX, s.r.o., v reštrukturalizácii, XXXXX, XXXXX, IČO: XXXXX, ktorá ako platiteľ
poistného mala zaplatiť na účet Sociálnej poisťovne so sídlom v Bratislave, pobočka XXXXX, XXXXX ulica č. XXXXX, IČO: XXXXX, splatné poistné na sociálne poistenie za zamestnávateľa  za obdobie
mesiaca september 2011 v celkovej sume 10.406,95 EUR, pozostávajúce z nemocenského poistenia, starobného poistenia, invalidného poistenia, úrazového poistenia, garančného poistenia, poistenia v
nezamestnanosti a poistného do rezervného fondu solidarity, ktoré v súlade s ustanovením § 128 zákona č. 461/2003 Z.z. o sociálnom poistení platí zamestnávateľ z vymeriavacieho základu zamestnancov,
avšak toto sociálne poistenie v deň splatnosti 31.10.2011  nezaplatil na účet Sociálnej poisťovne, pobočka XXXXX, hoci mal v deň splatnosti finančné prostriedky na jeho úhradu, čím spôsobil Sociálnej
poisťovni, pobočka XXXXX, XXXXX ulica č. XXXXX, IČO: XXXXX, škodu vo výške 10.406,95 EUR, 

lebo zanikla trestnosť činu.

Odôvodnenie:
	Vyšetrovateľ Okresného riaditeľstva PZ v Novom Meste nad Váhom, Odboru kriminálnej polície, Oddelenia ekonomickej kriminality Nové Mesto nad Váhom, uznesením sp. zn. ORP-216/OEK-NM-2012 zo dňa 29.11.2012 podľa § 206 ods. 1 Trestného poriadku vzniesol obvinenie osobe XXXXX pre zločin neodvedenia dane a poistného podľa § 277 ods. 1, ods. 3 Trestného zákona, účinného do 30.09.2012, ktorého sa mal dopustiť na skutkovom základe, uvedenom v skutkovej vete tohto uznesenia. 

	Následne vyšetrovateľ Okresného riaditeľstva PZ v Novom Meste nad Váhom, Odboru kriminálnej polície, Oddelenia ekonomickej kriminality Nové Mesto nad Váhom, uznesením sp. zn. ORP-216/OEK-NM-2012 zo dňa 15.01.2013 podľa § 199 ods. 1 Trestného poriadku a súčasne § 206 ods. 4 Trestného poriadku začal trestné stíhanie a vzniesol obvinenie osobe XXXXX pre prečin nezaplatenia dane a poistného podľa § 278 ods. 1 Trestného zákona, ktorého sa mal dopustiť na skutkovom základe, uvedenom v skutkovej vete tohto uznesenia. 

	V priebehu prípravného konania boli k veci vypočutí  obvinený XXXXX, svedok-poškodený XXXXX, svedok XXXXX, svedok XXXXX, znalec XXXXX, do vyšetrovacieho spisu boli zabezpečené príslušné listinné materiály zo Sociálnej poisťovne, pobočka XXXXX, daňové doklady, výpisy z účtov, podklady z exekučných konaní, podklady z konkurzného a reštrukturalizačného konania,  bol vypracovaný znalecký posudok z odboru ekonómia a manažment, odvetvie účtovníctvo a daňovníctvo č. 18/2012.

	Ako vyplýva z výpovede svedka-poškodeného zo dňa 10.10.2012, Sociána poisťovňa, pobočka XXXXX, evidovala pohľadávku voči  obvinenému, ako konateľovi spoločnosti XXXXX, s.r.o., so sídlom XXXXX,  vo výške 41.991,68 EUR, ktorá vznikla z titulu neplnenia si odvodových povinností za svojich zamestnancov za príslušné obdobie, špecifikované aj v skutkovej vete tohto uznesenia a vo výške 10.406,95 EUR, ktorá vznikla z titulu neplnenia si odvodových povinností za zamestnávateľa za príslušné obdobie, špecifikované aj v skutkovej vete tohto uznesenia.

	Zo záverov znaleckého posudku č. 18/2012 zo dňa 29.10.2012, vypracovaného XXXXX, znalcom v obore ekonómia a manažment, odvetvie účtovníctvo a daňovníctvo, okrem iného vyplýva, že spoločnosť XXXXX, s.r.o., v jednotlivých mesiacoch sledovaného obdobia mala na účtoch a v pokladni vyššie zostatky peňažných prostriedkov, než bola výška odvodov, zrazených zo mzdy zamestnancov, ktoré mala spoločnosť povinnosť odviesť do Sociálnej poisťovne za zamestnancov. Zo zostatku peňažných prostriedkov, v lehote splatnosti odvodov, zrazených zo mzdy zamestnancov, spoločnosť mohla zabezpečiť ich úhradu na účet Sociálnej poisťovne XXXXX. Aj po úhrade odvodov by spoločnosti zostali voľné peňažné prostriedky na úhradu potrieb spoločnosti. Úhrada predmetného poistného by neznamenala ukončenie činnosti spoločnosti.  

	Pred záverečným preštudovaním spisového materiálu dňa 11.06.2014 obhajca obvineného doložil potvrdenie XXXXX, a.s. zo dňa 10.06.2014 o zrealizovaní jednotlivých platieb, v celkovej sume 52.398,63 EUR. Uvedená skutočnosť bola na základe dožiadania tunajšej prokuratúry potvrdená aj zo strany Sociálnej poisťovne, pobočka XXXXX, správou zo dňa 16.07.2014. Na základe uvedeného došlo zo strany obvineného k úhrade dlžného povinného sociálneho poistenia v uvedenej výške.

	Podľa § 215 ods. 1 písm. h) Trestného poriadku, prokurátor zastaví trestné stíhanie, ak trestnosť činu zanikla.

	Z ustanovenia § 86 ods. 1 písm. e) Trestného zákona vyplýva, že trestnosť trestného činu zaniká aj vtedy, ak ide o trestný čin skrátenia dane a poistného podľa § 276, neodvedenia dane a poistného podľa § 277 alebo nezaplatenia dane a poistného podľa § 278, ak splatná daň a jej príslušenstvo alebo poistné boli dodatočne zaplatené najneskôr v nasledujúci deň po dni, keď sa páchateľ po skončení jeho vyšetrovania mohol oboznámiť s jeho výsledkami.

	Z vyššie citovaného vyplýva, že obvinený si splnil svoju povinnosť ešte pred samotným skončením vyšetrovania. 

	S poukazom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok (§ 185 a nasl. Trestného poriadku).

JUDr. Matej Izakovič
prokurátor